भारत यदि कोलकाता में शुक्रवार (30 सितंबर) से शुरू होने वाले दूसरे टेस्ट क्रिकेट मैच में न्यूजीलैंड को हरा देता है तो वह पाकिस्तान को पीछे हटाकर फिर से आईसीसी टेस्ट रैंकिंग में शीर्ष पर काबिज हो जाएगा। कानपुर में अपने 500वें टेस्ट मैच में जीत के बाद भारत अब पाकिस्तान से आईसीसी टेस्ट गदा हासिल करने से केवल एक जीत दूर है। न्यूजीलैंड के खिलाफ तीन टेस्ट मैचों की श्रृंखला से पहले भारत अपने चिर प्रतिद्वंद्वी से केवल एक अंक पीछे था और श्रृंखला जीतने पर वह पाकिस्तान से आगे हो जाएगा।